
На основу члана 27 став 5 и члана 135 став 2 Закона о стечају („Службени гласник РС“ бр.104/2009), као и Националног стандарда о начину и поступку уновчења имовине стечајног дужника - Национални стандард број 5, Агенција за лиценцирање стечајних управника - Центар за стечај, као стечајни управник стечајног дужника:   
«ДРУШТВЕНО ПРЕДУЗЕЋЕ ЗА САОБРАЋАЈ, СПОЉНУ ТРГОВИНУ, ТУРИЗАМ И ДРУГЕ ДЕЛАТНОСТИ ВЕЛМОРТРАНС-ПЛУС  ЋУПРИЈА» у стечају

ОБЈАВЉУЈЕ
                                         ПОЗИВ ЗА ДОСТАВЉАЊЕ ПОНУДА
                                                                        за 
Вршење услуга процене вредности имовине стечајног дужника и стечајног дужника као правног лица 

За потребе утврђивања процењене вредности у поступку продаје проценитељ ће користити следеће методе: 
· процену вредности имовине 
· процену вредности правног лица према методама које су у складу са Међународним рачуноводствени стандардима, којима се обезбеђује највећа вредност за повериоце.

Проценитељ ће такође :
· извршити процену целисходности продаје стечајног дужника као правног лица у односу на продају имовине стечајног дужника појединачно, 
· утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима),
· саставити и доставити правно мишљење у вези правног статуса имовине која је предмет процене, на основу прибављане документације, све ближе описано у нацрту уговора.
Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима на адреси: ул. Видовданска 6, 35250 Параћин, сваког радног дана од 9.00 до 15.00 часова, или путем e-mail адресе marincovicc@mts.rs

Понуде за вршење услуга процене могу се предати до  20.12.2021. године до  14 часова на контакт адреси: Агенција за лиценцирање стечајних управника, ул. Теразије бр. 23, Београд, трећи спрат, канцеларија 313.

